小雪
作者：蘇過
朝代：宋

paragraphs: 小雪不盈寸，陰風何凜冽。
那堪平地尺，奈此衣百結。
天以固念念民，已兆豐年悅。
不知貧與富，苦樂相懸絕。
沈沈五侯居，碧瓦題目華棁。
獸炭麒麟紅，銀瓶黄封揭。
春風遶幄帳，醉面生綺纈。
賜宴明光宮，玉色迷金闕。
誰憐蓽門士，破壁穿飛屑。
捉襟肘常見，納履指屢決。
夜長不可度，薪濕何由爇。
饑吟數更鼓，坐嘆生理拙。
寒暑有代謝，俁須怨窮達。
猶勝臥穹廬，破氈空自齧。